LIETUVOS RESPUBLIKOS SEIMAS

NUTARIMAS

DĖL NERINGOS VENCKIENĖS LIETUVOS RESPUBLIKOS SEIMO NARIO MANDATO PANAIKINIMO

2014 m. birželio 19 d. Nr. XII-962
Vilnius

Lietuvos Respublikos Seimas, atsižvelgdamas į Lietuvos Respublikos Konstitucinio Teismo 2014 m. birželio 3 d. išvadą, kad „Lietuvos Respublikos Seimo narės Neringos Venckienės veiksmai – nedalyvavimas be pateisinamos priežasties 2013 m. balandžio–lapkričio mėn. vykusiuose 64-iuose Lietuvos Respublikos Seimo plenariniuose posėdžiuose ir 2013 m. balandžio–lapkričio mėn. vykusiuose 25-iuose Lietuvos Respublikos Seimo Teisės ir teisėtvarkos komiteto posėdžiuose – prieštarauja Lietuvos Respublikos Konstitucijai“, kad „šiais veiksmais Lietuvos Respublikos Seimo narė Neringa Venckienė sulaužė priesaiką ir šiurkščiai pažeidė Lietuvos Respublikos Konstituciją“, ir vadovaudamasis Lietuvos Respublikos Seimo statuto 242 straipsniu,
n u t a r i a:

1 straipsnis.

Panaikinti Neringos VENCKIENĖS Lietuvos Respublikos Seimo nario mandatą.

2 straipsnis.

Nutarimas įsigalioja nuo paskelbimo visuomenės informavimo priemonėse.

Seimo Pirmininkė	Loreta Graužinienė